Brian McBride

Milwaukee Rampage

McBride spilte i en kort periode for laget Milwaukee Rampage. På 18 kamper, skårte han 17 mål, og ga 18 målgivende pasninger. Samme året spilte også Tony Sanneh på samme lag. Både Sanneh og McBride ville senere spille profesjonelt i Tyskland, MLS og på landslaget.

VfL Wolfsburg

I 1994, dro McBride for å spille i Tyskland, for det tyske laget  VfL Wolfsburg som på den tiden var i German Second Division og ga flere lovende amerikanske spillere sjansen til å spille profesjonell fotball i Europa. Disse var bl.a Chad Deering, Claudio Reyna og Mike Lapper, sammen med McBride. McBride strevde med å få spilletid, og hadde også vansker med å skåre mål. Men et av hans to mål for klubben kom da klubben uventet slo storlaget Bayern München 2-1 i kvartfinalen i den tyske cupen. På slutten av sesongen ble McBride sluppet av Wolfsburg og når MLS ble dannet, valgte han å returnere for å spille i USA.

Columbus Crew

McBride returnerte til USA i 1996 for den første sesongen av Major League Soccer. McBride spilte så åtte sesonger for Columbus Crew, skårte 62 mål (klubbrekord sammen med Jeff Cunningham) og 45 målgivende pasninger på 161 seriekamper, før han dro til England.

Utlån til Preston North End

Den første låneperioden kom i 2000 når McBride spilte for Preston North End, under ledelse av manager David Moyes. Selv om McBride spilte bra, måtte han sitte over flere kamper på grunn av han måtte fjerne en blodpropp i den ene armen. Den kom som et resultat av en kollisjon som McBride hadde i sin første kamp i klubben. Da McBrides låneperiode gikk mot en slutt, forsøkte Preston å kjøpe han for $1.8 millioner, men MLS avviste budet og mente McBride var verdt det dobbelte.

Utlån til Everton

To år senere var det Premier League klubben Everton som ønsket McBrides tjenester. Deres nye manager David Moyes, husket McBrides suksess med Preston og ville ha spissens tjenester for å hjelpe Everton i deres desperate poengjakt. Under McBrides tre måneder lange opphold i klubben, skuffet han ikke Moyes eller tilhengerne, og skårte fire mål på åtte kamper, inklusive et i sin første kamp for klubben i en seier over Tottenham Hotspur. Han ble gode venner med spillere som Leon Osman og Richard Wright.
Everton, i motsetning til Preston, søkte om å få forlenget McBrides låneperiode, men MLS avviste det også, da de foretrakk et salgt, fremfor et forlenget låneopphold.

Fulham

I januar 2004 kjøpte Fulham McBride fra MLS for $1,5 millioner sammen med midtbanespilleren Alistair Bygrave som senere dro fra klubben til den koranske K-League. McBride skårte i sin debutkamp fot klubben, mot Tottenham igjen.
Han spilte 18 kamper i den første halvdelen av Sesongen 2003-04, og skårte fem mål. Hans prestasjoner var rimelig konstante de neste to sesongene. Sesongen 2004-05, spilte han 31 seriekamper og 6 cup kamper, skårte seks mål i serien og tre i cupen.  I 2005-06, spilte han 39 seriekamper og en cupkamp, med 10 liga- og et cupmål. McBrides originale kontrakt med London-klubben gikk ut etter 2005-06 sesongen, men den 10. mars 2006, signerte han en ett års forlenging av kontrakten ut 2006/2007. Den 2. februar 2007, forlenget han igjen, ut 2007/08-sesongen. 
McBride ble Fulhams top skårer i 2006/2007-sesongen med 12 mål. Han ble utnevnt til kaptein i august 2007.
Etter å ha skåret i en hjemmekamp mot Middlesbrough den 18. august 2007, fikk McBride den ene kneskålen ut av ledd. Han returnerte som aktiv spiller i en vennskapskamp mot Cardiff City sent i januar 2008, og kom innpå som innbytter i en kamp mot Aston Villa den 3. februar 2008. McBride skårte sitt første mål etter skaden mot sin gamle klubb Everton på Craven Cottage den 16. mars 2008, i en 1-0 seier for Fulham.

Chicago Fire

Etter at sin kontrakt løp ut, bestemte McBride seg for å returnere til USA, og avslutte sin karriere i MLS. Toronto FC hadde rettighetene på å signere han, men solgte de videre til Chicago Fire, McBrides hjemstedsklubb.

Landslagsspill

McBride har vært en viktig landslagsspiller for USA, med 95 landskamper og 30 mål. Han debuterte allerede i 1993.
Han deltok i  VM i fotball 1998, VM i fotball 2002 og VM i fotball 2006, og er den eneste amerikanske fotballspilleren som har skåret i mer enn et verdensmesterskap, men et mål i 1998 og et i 2002. Begge målene bidro til å sikre seire for USA, hhv mot Portugal og Mexico.